
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Αγ/34033 (1) 

Έγκριση κατ’ εξαίρεση εφημεριών αγροτικών γιατρών. 

Ο ΥΠΟΥΡΓΟΣ 


ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 67/68, του Ν. 1397/83, του Ν. 
1579/85 και Ν. 1759/88. 

2. Τις διατάξεις του Ν. 1505/84 και Ν. 1810/88, 

3. Τις διατάξεις του άρθρου 20 του Ν. 1963/91. 

4. Την αρ. Δγ/1002/92 απόφασή μας περί εφημεριών αγρ. για¬ 
τρών. 

5. Το αρ. 2285/8.7.92 έγγραφο του Ν.Γ. Νοσοκομείου Σάμου, 
αποφασίζουμε: 

1. Εγκρίνουμε κατ’ εξαίρεση της αρ. Δγ/1002/24.2.92 απόφασής 
μας τη συμμετοχή δύο (2) αγροτικών γιατρών στα προγράμματα εφη- , 
μεριών του Κέντρου Υγείας Καρλοβασίου του Ν.Γ. Νοσοκομείου Σά¬ 
μου, ανεξάρτητα από τον αριθμό των εφημερευόντων γιατρών ΕΣΥ. ■'· 


Η παρούσα ισχύει από 1.7.92 μέχρι 31.10.92. 

2. Κατά τα άλλα εξακολουθεί να ισχύει η Δγ/1002/92 απόφασή 
μας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Ιουλίου 1992 

Ο ΥΠΟΥΡΓΟΣ 

Γ. ΣΟΥΡΛΑΣ 
-♦- 

Αριθ. Αγ/34015 (2) 

Έγκριση κατ’ εξαίρεση εφημεριών αγροτικών γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 67/68, του Ν. 1397/83, του Ν. 
1579/85 και Ν. 1759/88. 

2. Τις διατάξεις του Ν. 1505/89, του Ν. 1810/88 και Ν. 1963/ 
91. 

3. Την αρ. Δγ/1002/92 απόφασή μας. 

4. Την αρ. 11 /18.5.92 απόφαση του Δ. Συμβουλίου του ΝΓ Νοσο¬ 
κομείου Κεφαλληνίας, αποφασίζουμε: 

1. Εγκρίνουμε κατ’ εξαίρεση της αρ. Δγ/1002/24.2.92 (ΦΕΚ 
139/τΒ’/2.3.92) απόφασής μας, την πραγματοποίηση εφημεριδών 
από τους αγροτικούς γιατρούς στο Κ.Υ. Ιθάκης μέχρι του ύψους των 
ακαθαρίστων αποδοχών τους, για το χρονικό διάστημα από 1.8.92 μέ¬ 
χρι 31.12.92. 

2. Κατά τα άλλα εξακολουθεί να ισχύει η Δγ/1002/92 απόφασή 
μας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Ιουλίου 1992 

Ο ΥΠΟΥΡΓΟΣ 

Γ. ΣΟΥΡΛΑΣ 
- φ - 

Αριθ. Αγ/34050 (3) 

Έγκριση κατ’ εξαίρεση εφημεριών αγροτικών γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.’ Τις διατάξεις του Ν.Δ. 67/68, του Ν. 1397/83, του Ν. 
1579/85 και Ν. 1759/88. 

2. Τις διατάξεις του Ν. 1505/84 και Ν. 1810/88. 

3. Τις διατάξεις του άρθρου 20 του Ν. 1963/91. 

4. Την αρ. Δγ/1002/92 απόφασή μας περί εφημεριών αγρ. για¬ 
τρών. 

5. Το αρ. 2465/16.6.92 έγγραφο του Γεν. Νοσοκομείου Πολυγύ- 

ρου και τις ανάγκες'της περιοχής κατά τη θερινή περίοδο, αποφασί¬ 
ζουμε: 

1. Εγκρίνουμε κατ’ εξαίρεση της αρ. Δγ/1002/24.2.92 απόφασής 
μας, τη συμμετοχή τριών (3) συνολικά αγροτικών γιατρών, καθημε¬ 
ρινά, στα προγράμματα εφημεριών των Κέντρων Υγείας Μουδανιών, 
Αγίου Νικολάου, Κασσανδρείας και Παλαιοχωρίου του Ν.Γ. Νοσοκο¬ 
μείου Πολυγύρου, ανεξάρτητα από τον αριθμό των εφημερευόντων για¬ 
τρών ΕΣΥ. 

Η έγκριση αφορά το χρονικό διάστημα από 1.6.92 μέχρι 30.9.92. 

2.. Κατά τα άλλα εξακολουθεί να ισχύει η Δγ/1002/92 απόφασή 
μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Ιουλίου 1992 

Ο ΥΠΟΥΡΓΟΣ 

Γ. ΣΟΥΡΛΑΣ 
. -♦— . 

Αριθ,’53676 (4) 

Τροποποίηση Κανονισμού Εσωτερικής Υπηρεσίας Γραμματείας του 
Πρωτοδικείου Ναυπλίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού Δικαστη¬ 
ρίων και κατάστασης δικαστικών λειτουργών (Κυρ. Ν. 1756/1988) 
(ΦΕΚ 35/Α'/26.2.1988), όπως αντικαταστάθηκε από το άρθρο 3 του 
Ν. 1868/1989 (ΦΕΚ 230/Α'/10.10.1989). 

2. Το έγγραφο του Προέδρου Πρωτοδικών Ναυπλίου με τον αριθμό 
3400/12.5.1992, αποφασίζουμε: 

Κυρώνουμε την τροποποίηση του Κανονισμού Εσωτερικής Υπηρε¬ 
σίας της Γραμματείας του Πρωτοδικείου Ναυπλίου όπως συμπληρώ¬ 
θηκε με την 2/1992 απόφαση της Ολομέλειας του Δικαστηρίου αυτού, 
η οποία έχει ως εξής: 


ΓΙΑ ΤΟΥΣ ΛΟΓΟΥΣ ΑΥΤΟΥΣ 

ΤΡΟΠΟΠΟΙΕΙ - ΣΥΜΠΛΗΡΩΝΕΙ την 3/1989 απόφαση του ίδιου 
Δικαστηρίου. 

ΑΠΟΦΑΙΝΕΤΑΙ ότι η γραμματεία του Πρωτοδικείου Ναυπλίου 
πρέπει να διαιρεθεί σε τέσσερα (4) τμήματα, ένα ποινικό και τρία στο πο¬ 
λιτικό, στα οποία θα υπηρετούν από πέντε τουλάχιστον υπάλληλοι στο 
καθένα και ότι πρέπει να τοποθετηθεί ένας προϊστάμενος στο καθένα 
τμήμα. ^ ^ 

. Κρίθηκε, αποφασίστηκε στο Ναύπλιο στις 27 Φεβρουάριου 1992. 

Ο Πρόεδρος Οι Δικαστές 

ΠΑΝΑΓΙΩΤΗΣ ΑΘΑΝΑΣΟΠΟΥΛΟΣ ΠΕΤΡΟΣ ΣΑΛΙΧΟΣ 

Πρόεδρος Πρωτοδικών ΘΕΟΔΩΡΟΣ ΣΠΗΛΙΑΔΗΣ 

ΙΩΣΗΦΙΝΑ ΔΕΛΗΓΙΑΝΝΗ 
ΚΩΝ/ΝΟΣ ΜΠΑΛΝΤΑΣ 
ΓΕΩΡΓΙΟΣ ΔΗΜ^ΚΗΣ 
ΜΑΡΙΑ ΜΑΛΤΕΖΟΥ 
ΑΙΚΑΤΕΡΙΝΗ ΑΝΤΥΠΑ 
Πρωτόδικες 

Η Γραμματέας 
ΕΛΕΝΗ ΜΟΥΤΣΟΥΝΗ 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 3 Αυγούστου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
-♦- 

Αριθ. 74141 (5) 

Κύρωση Κανονισμού Εσωτερικής Υπηρεσίας της Εισαγγελίας Εφετών 
Δυτ. Μακεδονίας. 


Ο ΥΠΟΥΡΓΟΣ ΔΙΚΑΙΟΣΥΝΗΣ 


Έχοντας υπόψη: 

1. Τις διατάξεις του άρθρου 17 του Κώδικα Οργανισμού Δικαστη¬ 
ρίων και κατάστασης δικαστικών λειτουργών (Κυρ. Ν. 1756/1988) 
(ΦΕΚ 35/Α'/26.2.1988), όπως ανΐικαταστάθηκε από το άρθρο 5 του 
Ν. 1868/1989 (ΦΕΚ 230/Α;/10.Ϊ0.1989). 

2. Το έγγραφο της Εισαγγελίας Εφετών Δυτ. Μακεδονίας με τον 


αριθμό 106/1992, αποφασίζουμε: 

Κυρώνουμε τον Κανονισμό της Εσωτερικής Υπηρεσίας της Εισαγγε¬ 
λίας Εφετών Δυτ. Μακεδονίας όπως καταρτίστηκε με την αριθμ. 3/ 
1992 απόφαση της ολομέλειας του Δικαστηρίου αυτού η οποία έχει ως 
εξής: 

Α. ΟΡΓΑΝΩΣΗ 

Η Εισαγγελία Εφετών Δυτικής Μακεδονίας με τη Γραμματεία της, 
λόγω του ολιγάριθμου των υπηρετούντων Εισαγγελικών λειτουργών 
και δικαστικών υπαλλήλων δεν διακρίνεται σε τμήματα αλλά ως ενιαία 
οργανική δικαστική μονάδα εκπληρώνει την αποστολή και το κατά νό¬ 
μον λειτουργικό της έργο με τη διεξαγωγή των διαφόρων αντικειμένων 
της αρμοδιότητάς της (δικαιοδοτικής, διοικητικής και ποινικής φύσεως) 
από τους Εισαγγελικούς λειτουργούς με τη σύμπραξη ή την πρακτική 
βοήθεια των δικαστικών υπαλλήλων (με εξαίρεση τα αντικείμενα εκείνα 
που από τη φύση τους ή βάσει συγκεκριμένων διατάξεων ανήκουν στην 
αποκλειστική αρμοδιότητα είτε των Εισαγγελικών Λειτουργών, είτε 
του Γραμματέως και της γραμματείας). 

Β. ΑΡΜΟΔΙΟΤΗΤΕΣ ΚΑΙ ΕΡΓΟ ΤΩΝ ΕΙΣΑΓΓΕΛΙΚΩΝ 
ΛΕΙΤΟΥΡΓΩΝ ΤΗΣ ΕΙΣΑΓΓΕΛΙΑΣ ΕΦΕΤΩΝ 

Καθορίζονται από τον Οργανισμό Δικαστηρίων, τον Κώδικα Ποινι¬ 
κής Δικονομίας και διατάξεις διαφόρων νόμων. 

Ενδεικτικούς μνημονεύονται εδώ οι ακόλουθες: 

Δικαιοδοτική αρμοδιότητα: 

Εκδίκαση ανακοπών κατ’ αποφάσεων των Εισαγγελέων Πρωτοδι¬ 
κών βάσει του άρθρου 22 ΑΝ 1539/1938. 

Διοικητικές αρμοδιότητες: 

α) Θέματα προσωπικού (μισθοδοσίας, θεωρήσεως βιβλιαρίων ασθέ¬ 
νειας αδειών κλπ.). 

β) Υποβολή προτάσεων στο Υπουργείο Δικαιοσύνης αναφορικά με 
αμοιβές των πραγματογνωμόνων. 

γ) Έγκριση αιτήσεων για την εκτός έδρας μετάβαση Εισαγγελικών 
Λειτουργών, δικαστικών υπαλλήλων και έλεγχος των σχετικών δικαιο- 
λογητικών. 

δ) Κατάρτιση των κάθε φύσεώς στατιστικών πινάκων της Εισαγγε¬ 
λίας Εφετών. 

ε) Θέματα που σχετίζονται με την επιθεώρηση. 

στ) θέματα που σχετίζονται με την άσκηση της πειθαρχικής διώ- 
ξεως. 

ζ) Μεταγωγές κρατουμένων εκτός αν ανάγονται στην προπαρα¬ 
σκευαστική διαδικασία. 

ι) Οποιαδήποτε άλλη διοικητικής φύσεως αρμοδιότητα. 

Αρμοδιότητες κατ’ εφαρμογή ουσιαστικών και δικονομικών ποινι¬ 
κών διατάξεων: 

α) Προσδιορισμός των υποθέσεων: 

1) Στα Τριμελή Εφετεία, 2) στο Πενταμελές Εφετείο, 3) στα Μικτά 
Ορκωτά Δικαστήρια και 4) στο Μικτό Ορκωτό Εφετείο. 

β) θέματα που σχετίζονται με την προπαρασκευαστική διαδικασία 
σχετικά με την εισαγωγή των υποθέσεων στα πιο πάνω δικαστήρια (άρ¬ 
θρο 320 επ. και 500 ΚΠΔ). 

γ) Επιθεώρηση της κατηγορίας κατ’ εφαρμογή του άρθρου 317 παρ, 
2 του ΚΠΔ και επικύρωση ή μεταρρύθμιση των απαλλακτικών για λα¬ 
θρεμπορία βουλευμάτων κατ’ εφαρμογή του άρθρου 122 παρ. 5 του Τε¬ 
λωνειακού Κώδικα. 

δ) Εξέταση προσφυγών κατά απορριπτικών διατάξεων του Εισαγγε¬ 
λέα Πρωτοδικών κατ’ εφαρμογή του άρθρου 48 του ΚΠΔ και έλεγχος 
της από τον Εισαγγελέα Πρωτοδικών αρχειοθετήσεως των μηνύσεων 
κατ’ εφαρμογή του άρθρου 4β του ΚΠΔ. 

ε) Εξέταση προσφυγών κατά κλητηρίων θεσπισμάτων του Εισαγγε¬ 
λέα Πρωτοδικών κατ’ εφαρμογή του άρθρου 43 του ΚΠΔ. 

στ) Έλεγχος των δικογραφιών που αφορούν πρόσωπα ιδιάζουσας 
διαδικασίας, για τα οποία ο Εισαγγελεύς Πρωτοδικών προτείνει με ανα¬ 
φορά του να παραπεμφθούν στο Τριμελές Εφετείο Πλημμελημάτων, με 
απ’ ευθείας κλήση. Και 

ζ) Επεξεργασία και προσήκουσα ενέργεια επί δικογραφιών υποβαλ- 
λομένων από τον Εισαγγελέα Πρωτοδικών, που αφορούν αξιόποινες 
πράξεις δυνάμενες να εισαχθούν στο Τριμελές Εφετείο Κακουργημά¬ 
των, με απ’ ευθείας κλήση, όπως αυτό προβλέπεται από τις εκάστοτε 
υφιστάμενες διατάξεις. 

η) Έλεγχος των δικογραφιών που υποβάλλονται από τον Εισαγγε¬ 
λέα Πρωτοδικών κατ’ εφαρμογή του άρθρου 308 παρ. 1 εδαφ. τρίτο 

(περιπτώσεις Ν. 1608/1950) και παρ. 4 ΚΠΔ. 

θ) Θέματα που σχετίζονται με την έκδοση των εγκληματικών και δι¬ 
καστικής συνδρομής. 

ι) Εισαγωγή προτάσεων στο δικαστικό συμβούλιο. 

ια) Έλεγχος του αμετακλήτου των βουλευμάτων κατ’ εφαρμογή του 
άρθρου 319 παρ. 5 ΚΠΔ. 

ιβ) Θέματα που σχετίζονται με την εκτέλεση των δικαστικών αποφά¬ 
σεων. ' 

ιγ) Θέματα που σχετίζονται με την εκδίκαση ή την αναστολή της εκ- 
δικάσεως των Κακουργημάτων κατ’ εφαρμογή του άρθρου 432 ΚΠΔ. 

ιδ) Θέματα που σχετίζονται με τον έλεγχο του ανωτάτου ορίου της 
προσωρινής κρατήσεωξ κατ’ εφαρμογή του άρθρου 287 του ΚΠΔ. 

ιε) Θέματα που σχετίζονται με τη διδαδικασία της μεταφοράς των 
καταδίκων κατ’ εφαρμογή του Νόμου 1708/1987. 

ιστ) Άσκηση ενδίκων μέσων. 

ιζ) Ανώτατη διεύθυνση της ανακρίσεως κατ’ εφαρμογή της διατά- 
ξεως του άρθρου 35 του ΚΠΔ. 

ιη) Έλεγχος ορθής συντάξεως των δελτίων του ποινικού μητρώου. 

κ) Οποιοδήποτε άλλο αντικείμενο ποινικής (ουσιαστικής ή δικονομι- 
κής) φύσεως. > ■ 

Γ. ΑΡΜΟΔΙΟΤΗΤΕΣ ΚΑΙ ΕΡΓΟ ΤΟΤ ΓΡΑΜΜΑΤΕΑ ΚΑΙ ΤΗΣ 
ΓΡΑΜΜΑΤΕΙΑΣ ΤΗΣ ΕΙΣΑΓΓΕΛΙΑΣ ΕΦΕΤΩΝ 

Ο Γραμματείας και οι δικαστικοί υπάλληλοι της γραμματείας εκτός 
του, από τη φύση ορισμένου αντικειμένου εργασίας ή από συγκεκριμένη 
διάταξη αποκλειστικά δικών τους έργων, συνεπικουρούν τους Εισαγγε- 
λικούς λειτουργούς στο έργο τους είτε συμπράττοντες σε πράξεις, είτε 
αλλιώς βοηθώντας αυτούς. 

Ενδεικτικώς μνημονεύονται εδώ τα ακόλουθα αντικείμενα εργασίας: 

- Σύμπραξη του δικαστικού υπαλλήλου, ως γραμματέως, στην όλη δια¬ 
δικασία εκδικάσεως ανακοπών κατ’ αποφάσεων των Εισαγγελών Πρω¬ 
τοδικών κατά τη διαδικασία του άρθρου 22 του ΑΝ. 1539/1938. 

- Αντικείμενα εργασίας διοικητικής φύσεως: 

1) Η γενική αλληλογραφία, η τήρηση και ενημέρωση των πρωτοκόλ¬ 
λων και η τήρηση και φύλαξη του αρχείου της υπηρεσίας. 

2) Η επιθεώρηση, οι στατιστικοί πίνακες και οι εκθέσεις και πράξεις. 

3) Τα θέματα υπηρεσιακής καταστάσεως Δικαστών, Εισαγγελικών 
λειτουργών και δικαστικών υπαλλήλων, όπως προαγωγές, μεταθέσεις, 
αποσπάσειες, εντάξεις, άδειες και μεταβάσεις εκτός έδρας για εκτέλεση 
υπηρεσίας, ως και θέματα εσωτερικής υπηρεσίας και ακροατηρίων. 

4) Οι πειθαρχικές υποθέσεις κατά Εισαγγελικών λειτουργών και δι¬ 
καστικών υπαλλήλων και η εκτέλεση των πειθαρχικών ποινών. 

5) Οι εγκύκλιοι διαταγές Προϊσταμένων αρχών και οι παραγγελίες, 
εγκύκλιοι και άλλα έγγραφα της Εισαγγελίας Εφετών προς Εισαγγελι- 
κές και άλλες αρχές. 

6) Οι μεταγωγές κρατουμένων εκτός αν ανάγονται στην ποινική 
προπαρασκευαστική διαδικασία. 

7) Τα θέματα εκδόσεως εγκληματιών και διεθνούς δικαστικής συν¬ 
δρομής επί ποινικών και πολιτικών υποθέσεων. 

8) Οι αιτήσεις για την απονομή χάρης. 

9) Η μισθοδοσία, τα οδοιπορικά έξοδα και οι πάσης φύσεως δαπάνες. 

10) Κάθε ενέργεια και φροντίδα που αφορά τη βιβλιοθήκη, τα έπι¬ 
πλα, σκεύη και λοιπά υλικά της υπηρεσίας. 

- Αντικείμενα εργασίας ποινικής φύσεως: 

1) Προσδιορισμός σε δικασίμους ποινικών υποθέσεων αρμοδιότητας 
Τριμελούς και Πενταμελούς Εφετείου, Μικτών Ορκωτών Δικαστηρίων 
της περιφέρειας του Εφετείου Δυτικής Μακεδονίας και Μικτού Ορκω¬ 
τού Εφετείου. 

2) Η διακίνηση των ποινικών δικογραφιών, όπως η διαβίβασή τους 
στο Συμβούλιο Εφετών ή τον Πρόεδρο Εφετών, η επιστροφή τους στους 
Εισγγελείς Πλημ/δικών ή η υποβολή τους στον Εισαγγελέα Αρείου 
Πάγου, κατά περίπτωση. 

3) Τα ένδικα μέσα εφέσεως και αιτήσεως αναιρέσεώς. Η επανάληψη 
της διαδικασίας και η αποκατάσταση στα πολιτικά δικαιώματα. Οι αι¬ 
τήσεις ακυρώσεως διαδικασίας, αποφάσεως και οι προσφυγές κατά 
κλητηρίων θεσπισμάτων. Οι ανακοπές τιμωρηθέντων μαρτύρων και 
πραγματογνωμόνων και οι αιτήσεις ακυρώσεως τιμωρηθέντων ενόρ¬ 
κων. Οι αιτήσεις παραπομπής (άρθρο 137 ΚΠΔ). 

4) θέματα σχετικά με την προσωρινή κράτηση και τους περιοριστι¬ 
κούς όρους. 

5) Η εκτέλεση ποινικών αποφάσεων και βουλευμάτων, ως προς τα 


κεφάλαιά τους και η εκτέλεση παντός άλλου διωκτικού εγγράφου Ίης 
ποινικής διαδικασίας και των διωκομένων για κακουργήματα. Αλλά 
και τα θέματα αναβολής, διακοπής και αναστολής εκτελέσεως ποινής. 

6) Η προπαρασκευαστική διαδικασία για την εισαγωγή των ποινι¬ 
κών υποθέσεων στα δικαστήρια. 

7) Η αποστολή για επίδοση κλήσεων, κλητηρίων θεσπισμάτων, βου¬ 
λευμάτων, αποφάσεων και κάθε άλλου εγγράφου της ποινικής διαδικα¬ 
σίας. 

8) Η διακίνηση πειστηρίων. * 

9) Τα κατά τον Σωφρονιστικό Κώδικα συντασσόμενα πληροφοριακά 
σημειώματα (εκθέσεις πραγματικών περιστατικών) για καταδίκους. 

10) Οι ετήσιοι και κατά μηνιαία σύνοδο κατάλογοι των ενόρκων. 

11) Η διακίνηση των δελτίων ποινικού μητρώου. 

12) Οι υποθέσεις του άρθρου 43 ΚΠΔ. 

13) Οι προσφυγές κατά διατάξεως απορριπτικών εγκλήσεων (άρθρα 

47, 48 ΚΠΔ). ' 

Γενικώς ο γραμματέας και η γραμματεία τηρούν και ενημερώνουν 
όλα τα υπηρεσιακά βιβλία, επικυρώνουν και χορηγούν αντίγραφα δια¬ 
φόρων εγγράφων και εκδίδουν, εφ’ όσον έχουν αρμοδιότητα, βεβαιώ¬ 
σεις και πιστοποιητικά. 

Δ. ΔΙΕΥΘΥΝΣΗ ΕΡΓΑΣΙΩΝ ΚΑΙ ΑΝΑΘΕΣΗ 
ΚΑΘΗΚΟΝΤΩΝ. 

1. Ο Εισαγγελέας Εφετών διευθύνει την Εισαγγελία και τις εργασίες 
και προΐσταται της γραμματείας της. 

2. Σε περίπτωση κωλύματος ή απουσίας του Εισαγγελέως Εφετών 
τα καθήκοντά τους θα ασκεί ο Αντεισαγγελέας Εφετών. 

3. Η ανάθεση της επεξεργασίας των κάθε φύσεως δικογραφιών στον 
Αντεισαγγελέα Εφετών γίνεται με ειδική κατά περίπτωση εντολή του 
Εισαγγελέως Εφετών, δηλαδή με χρέωση που περιέχει τουλάχιστον το 
επώνυμο του Αντεισαγγελέως, ημερομηνία και υπογραφή του Εισαγγε- 
λέως. 

4. Η ανάθεση άλλων καθηκόντων γίνεται με ρητή, έγγραφη ή προφο¬ 
ρική εντολή. 

5. Η παράσταση στα ποινικά δικαστήρια και η υπηρεσία γραφείου 
της Εισαγγελίας θα ρυθμίζεται σύμφωνα με το πρόγραμμα που θα εκδί- 
δεται από τον Εισαγγελέα Εφετών, από τον προηγούμενο μήνα και θα 
ισχύει για τον επόμενο. Σε ειδικές περιπτώσεις το πρόγραμμα αυτό μπο¬ 
ρεί να τροποποιηθεί αναλόγως από τον Εισαγγελέα Εφετών. 

6. Η υπηρεσία γραφείου περιλαμβάνει ιδίως τη γνώση της ημερήσιας 
υπηρεσιακής αλληλογραφίας, την αντιμετώπιση των θεμάτων της ημέ¬ 
ρας με προτεραιότητα στα επείγοντα και την υπογραφή των διαφόρων 
εγγράφων τρεχούσης υπηρεσιακής εργασίας, την εξέταση και τη δέουσα 
κατά περίπτωση ενέργεια επί των αιτήσεων ασκήσεως ενδίκων μέσων, 
προσφυγών κατά κλητηρίων θεσπισμάτων, μεταγωγών, συλλήψεως 
και προσαγωγής εκζητουμένων, φυγόποινων ή φυγοδίκων φυλακίαεως 
ή αποφυλακίσεως αντιμωλία καταδικασθέντων ή αθωωθέντων ή προ- 
σωρινώς, με εγγύηση, απολυομένων, αναστολής εκτελέσεως κατά το 
άρθρο 529 ΚΠΔ, αναστολής εκτελέσεως αν ασκηθεί αίτηση ακυρώσεως 
διαδικασίας ή αποφάσεως, εισαγωγής αιτήσεως εξαιρέσεως εντός 2 
ημερών κατ’ άρθρο 20 παρ. 1 ΚΠΔ στο αρμόδιο Δικαστήριο ή δικα¬ 
στικό συμβούλιο, εγκρίσεως αποχής από ποινικής διώξεως προς απέ¬ 
λαση λαθρομεταναστών αλλοδαπών, αναβολής ή διακοπής εκτελέσεως 
ποινής. 

7) Ο Γραμματέας της Εισαγγελίας Εφετών συντάσσει τις εκθέσεις 
εμφανίσεως, επιμελείται της βιβλιοθήκης, των επίπλων - σκευών και 
λοιπών υλικών της υπηρεσίας και κατά το άρθρο 10 παρ. 3 Ν. 1756/ 
1983 όπως αντικαταστάθηκε με το άρθρο 2 του Ν. 1868/1989 τηρεί 
και ενημερώνει τα υπηρεσιακά βιβλία, φυλάσσει το αρχείο της υπηρε¬ 
σίας και διαχειρίζεται την πίστωση για τη γραφική ύλη. Διευθύνει τη 
γραμματεία της Εισαγγελίας, δίνει οδηγίες στο προσωπικό της και κα¬ 
τόπιν αδείας και τυχόν οδηγιών του Εισαγγελέως Εφετών αναθέτει κα¬ 
θήκοντα διεκπεραιώσεως των αντικειμένων της υπηρεσίας στους λοι¬ 
πούς δικαστικούς υπαλλήλους της γραμματείας. Το αυτό ισχύει και για 
την περίπτωση της αφαιρέσεως ή τροποποιήσεως των καθηκόντων των 
δικαστικών υπαλλήλων. Σε περίπτωση διαφωνίας μεταξύ Εισαγγελέως 
Εφετών και Γραμματέως ως προς οποιοδήποτε υπηρεσιακό θέμα υπερι¬ 
σχύει η θέση του Εισαγγελέως ως προϊσταμένου της Γραμματείας. 

Ε. ΑΛΛΑ ΘΕΜΑΤΑ 

1. Τα τμήματα θερινών διακοπών καταρτίζονται με απόφαση του Ει- 
σαγγελέως Εφετών σύμφωνα με το άρθρο 27 παρ. 3 του Οργανισμού 
Δικαστηρίων και κατάστασης δικαστικών λειτουργών (Ν. 1756/88 




4848 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


όπως έχει αντικατασταθεί με το άρθρο 6 παρ. 5 Ν. 1868/1989). 

2. Τα βιβλία της Εισαγγελίαςπριν από τη χρήση τους αριθμούνται 
και μονογράφονται κατά φύλλο, σφραγίζονται και υπογράφονται από 
τον Προϊστάμενο της Γραμματείας Εισαγγελίας Εφετών κατ’ άρθρο 12 
παρ. 3 Οργανισμού Δικαστηρίων (Ν. 1756/88). 

3. Οι ώρες εργασίας των γραφείων της Γραμματείας και εισόδου σ’ 
’ αυτά του κοινού καθορίζονται με απόφαση του Υπουργού Δικαιοσύνης. 

4. Αντικατάσταση, τροποποίηση ή συμπλήρωση του παρόντος κανο¬ 
νισμού γίνεται με απόφαση της Ολομέλειας των Εισαγγελικών Λειτουρ¬ 
γών, στη συνεδρίαση δε αυτή τα μέλη καλούνται εγγράφως πριν από 5 
ημέρες, ειδοποιούνται δε εγγράφως τουλάχιστον 1 μήνα πριν από αυτήν 
(συνεδρίαση), ο δικηγορικός σύλλογος Κοζάνης και ο Γραμματέας της 
Εισαγγελίας Εφετών. 

Ο Εισαγγελεύς Εφετών Ο Αντεισαγγελεύς Εφετών 

ΙΩΑΝΝΗΣ ΧΑΤΖΑΚΟΣ ΔΗΜΗΤΡΙΟΣ ΓΙΑΝΟΥΖΗΣ 

Ο Γραμματέας 
Γ. ΠΑΠΑΚΩΣΤΑΣ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Αυγούστου 199Ζ 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 

-♦- 

Αριθ. 53676 (6) 

Τροποποίηση Κανονισμού Εσωτερικής Υπηρεσίας Πρωτοδικείου Ναυ¬ 
πλίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού Δικαστη¬ 
ρίων και κατάστασης δικαστικών λειτουργών (Κυρ. Ν. 1756/1988) 
ΦΕΚ 35 Α’/26.2.1988), όπως αντικαστάθηκε από το άρθρο 5 του Ν. 
1868/1989 (ΦΕΚ 230/Α/10.10.1989). 

2. Το έγγραφοφ του Προέδρου Πρωτοδικών Ναυπλίου με τον αριθμό 
3400/12.5.1992, αποφασίζουμε: 

Κυρώνουμε την τροποποίηση του κανονισμού Εσωτερικής Υπηρεσίας 
του Πρωτοδικείου Ναυπλίου όπως διαμορφώθηκε με την 1/1992 από¬ 
φαση της Ολομέλειας του Δικαστηρίου αυτού η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

ΤΡΟΠΟΠΟΙΕΙ την 3/1990 απόφαση του Δικαστηρίου τούτου, περί 
εσωτερικής λειτουργίας του Πρωτοδικείου Ναυπλίου, ως εξής: 

ΚΑΘΟΡΙΖΕΙ: 

Α) Για τις υποθέσεις Μονομελούς Πρωτοδικείου ειδικών διαδικασιών 
(μισθωτικές και απαλλοτριώσεις) δύο δικασίμους κάθε μήνα ανά δέκα 
πέντε ημέρες, κάθε 1η και 3η Πέμπτη κάθε μήνα για το χρονικό διά¬ 
στημα από Μάϊο 1992 μέχρι Δεκέμβριο του 1992 ενώ από 1ης Ια¬ 
νουάριου 1993 και μετά οι πιο πάνω υποθέσεις θα εκδικάζονται κάθε 
1η και 3η Τετάρτη κάθε μήνα με ώρα έναρξης την 9η πρωινή. 

Β) Για τις υποθέσεις Μονομελούς Πρωτοδικείου Εργατικών Διαφο¬ 
ρών (Εκτός από μισθωτικές και απαλλοτριώσεις) δύο δικασίμους κάθε 
μήνα ανά δέκα πέντε ημέρες, κάθε 2η και 4η Πέμπτη κάθε μήνα και με 
ώρα έναρξης την 9η πρωινή. 

Κρίθηκε, αποφασίστηκε στο Ναύπλιο στις 27 Φεβρουάριου 1992. 

0 Πρόεδρος Οι Δικαστές Η Γραμματέας 

Π. ΑΘΑΝΑΣΟΠΟΤΛΟΣ ΠΕΤΡΟΣ ΣΑΛΙΧΟΣ ΕΛΕΝΗ Μ0ΤΤΣ0ΪΝΗ 

Πρόεδρος Πρωτοδικών ΘΕΟΔΩΡΟΣ ΣΠΗΛΙΑΔΗΣ 
ΙΩΣ. ΔΕΛΗΓΙΑΝΝΗ 
ΚΩΝ. ΜΠΑΛΝΤΑΣ 
ΓΕΩΡΓΙΟΣ ΔΗΜΑΚΗΣ 
ΜΑΡΙΑ ΜΑΛΤΕΖΟΤ 
ΑΙΚΑΤΕΡΙΝΗ ΑΝΤΥΠΑ 

Πρωτόδικες 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Αυγούστου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 


Αριθ. Ζ/5520 (7) 

Διενέργεια Εκούσιου Αναδασμού στο Αγρ/μα Κήπων. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1) Το Β.Δ. 733/69 σε συνδυασμό με την παράγρ. 1 του άρθρου 6 
του Ν. 674/77. 

2) Τις διατάξεις του άρθρου 4 του Ν. 674/77 και ειδικότερα των πα¬ 
ραγράφων 3, 4 και 5 αυτού «περί της ακολουθητέας διαδικασίας» για 
την κήρυξη, σε Αναδασμό αναδιανεμητέας περιοχής. 

3) Την Ζ/10417/91/13.4.92 προηγούμενης απόφασή μας σχε¬ 
τική με την κήρυξη σε Εκούσιο Αναδασμό της κτηματικής περιοχής του 
Αγρ/τος Κήπων, της Κοινότητας Πέπλου και τόσο για το πεδινό, όσο 
και για το ορεινό Τμήμα αυτού (του Αγρ/τος) συνολικής έκτασης οκτώ 
χιλιάδων στρεμμάτων (8.000) περίπου. 

4) Τον οικείο φάκελλο του Τμήματος Διοικ/κού της Δ/νσης Γεωρ¬ 
γίας Έβρου που σχηματίσθηκε για την εργασία αυτή (σύνταξης πίνακα 
κληρούχων-κτηματιών, ανάρτησης - τοιχοκόλησης στοιχείων και υπο¬ 
βολής συστάσεων κτηματιών μη επιθυμούντων την εκτέλεση Αναδα¬ 
σμού στο υπόψη Αγρ/μα) και 

5) Την από 13.7.92 σχετική εισήγηση του Δ/ντού Γεωργίας Έβρου 
(Αλεξ/πολη), αποφασίζουμε: 

Να διενεργηθεί Εκούσιος Αναδασμός στην κτηματική περιοχή του 
Αγρ/τος Κήπων και τόσο στο πεδινό όσο και στο ορεινό Τμήμα αυτού, 
συνολικής έκτασης οκτώ χιλιάδων (8.000) περίπου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 15 Ιουλίου 1992 

Ο Νομάρχης 
ΑΘ. ΦΛΩΡΙΝΗΣ 

-♦- 

Αριθ. 3180 (8) 

Σύσταση ΤΟΕΒ Στενού Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1'. Το άρθρο 16 του ΝΔ. 3881/58 «περί έργων εγγείων βελτιώ¬ 
σεων». 

2. Το ΠΔ. 332/7.9.83 «περί μεταβιβάσεως αρμοδιοτήτων». 

3. Το άρθρο 18 του από 13.9.59 «περί Ο.Ε.Β.». 

4. Το άρθρο 139 παρ. 4 του 433/77 ΠΔ «περί Οργανισμού Υπ. Γε¬ 
ωργίας». 

5. Την αριθ. 123389/902/4.3.80 του Υπ. Γεωργίας «περί καθορι¬ 
σμού τύπου καταστατικού των ΤΟΕΒ». 

6. Το καταστατικό του ΤΟΕΒ Στενού που ψηφίστηκε και υπογρά¬ 
φηκε από την ιδρυτική Γενική Συνέλευση του στις 22.7.92 που συνήλθε 
με την 2934/9.7.92 πρόσκληση της Δ/νσης Ε.Β. Κορινθίας. 

7. Σχετική εισήγηση της Δ/νσης Ε.Β. Κορινθίας, αποφασίζουμε 

I. Συνιστούμε Τοπικό Οργανισμό Εγγείων Βελτιώσεων (ΤΟΕΒ) με 
την επωνυμία Τ.Ο.Ε.Β. Στενού με έδρα το Στενό Κορινθίας. 

II. Εγκρίνουμε το καταστατικό που ψηφίστηκε και υπογράφηκε από 
την ιδρυτική γενική συνέλευση της 22.7.92, αποτελούμενο από πενή¬ 
ντα (50) άρθρα με τις πιο κάτω προσθήκες και τροποποιήσεις: 1) Στο 
άρθρο 1 μετά τη λέξη Επωνυμία προστίθεται ΤΟΕΒ Στενού. 

2) Στο άρθρο 2 τα κενά συμπληρώνονται κατά σειρά από τις λέξεις: 
«Κοινότητα Στενού Κορινθίας - Κορινθίας». 

3) Στο άρθρο 3 μετά τη λέξη έκταση προστίθεται «985», μετά τη 
λέξη έργα προστίθενται «Λειτουργούντα, μία (1) γεώτρηση, δεξαμενή, 
οδικό και αρδευτικό υπό πίεση δίκτυο και βαρύτητας». 

4) Στο άρθρο 10: 

α. στην παρ. 4 μετά τη λέξη «κλίμακα» προστίθενται: «5 έως 15 στρ. 
1 ψήφος», «15 στρ. έως 30 στρ. 2 ψήφοι», «30 στρ. έως 50 στρ. 3 ψή¬ 
φους», «50 στρ. έως 100 στρ. 4 ψήφους». 

β. Στην παρ. 5 μετά τη φράση «δικαιοδοσίας αυτού σε» προστίθεται ο 
αριθμός «20» και μετά τη λέξη «ως εξής» προστίθεται «1 Στενό 20». 

5) Στο άρθρο 18 τα κενά συμπληρώνονται ως εξής: 

α. στην παρ. 1 μετά τη λέξη «αποτελείται από» προστίθεται η λέξη 
«πέντε». 

β. στην παρ. 2 τελευταίο εδάφιο τα κενά συμπληρώνονται κατά σειρά 
με τις λέξεις «πέντε» και «τρία». 

6. Στο άρθρο 19 τα κενά συμπληρώνονται κατά σειρά με τις λέξεις 

«τριών» και «τριών». 

7. Στο άρθρο 22 το κενό της τελευταίας παραγράφου συμπληρώνεται 
με τη λέξη «τρία». 

Η απόφαση αυτή να δημοσιευθεί στην Εφημερίδα της Κυβερνήαεως. 

Κόρινθος, 27 Ιουλίου 1992 

Ο Νομάρχης 
ΧΡΙΣΤΟΣ ΛΑΔΙΑΣ 

-♦-- 

Αριθ. 5508 (9) 

Σύσταση Κοι/κού Νομικού Προσώπου στην κοιν. Σκοπής Ν. Λασιθίου 

με την επωνυμία «Σχολική Επιτροπή Δημοτικού Σχολείου και Νη¬ 
πιαγωγείου Σκοπής. 

Ο ΝΟΜΑΡΧΗΣ ΛΑΣΙΘΙΟΤ 
Έχοντας υπόψη: 

1. Τις διατάξεις των άρθρων 80, 162 και 187 του Π. Δ. 323/1989 
ΔΚΚ). 

2. Τις διατάξεις του άρθρου 5 παρ. 8 του Ν. 1894/90 «Για την Ακα¬ 
δημία Αθηνών και άλλες εκπαιδευτικές διατάξεις». 

3. Την αριθμ. 13/92 απόφαση του Κοιν/κού Συμβουλίου Σκοπής με 
την οποία συστήνεται Νομικό Πρόσωπο με την επωνυμία «Σχολική επι¬ 
τροπή Δημοτικού Σχολείου και Νηπιαγωγείου Σκοπής, αποφασί¬ 
ζουμε: 

1. Συστήνουμε στη Κοινότητα Σκοπής Νομού Λασιθίου ίδιο νομικό 
πρόσωπο με την επωνυμία «Σχολική Επιτροπή Δημοτικού Σχολείου και 
Νηπιαγωγείου Σκοπής. 

2. Σκοπός του νομικού προσώπου είναι: 

- η διαχείριση τωνπιστώσεων που διατίθεταντι για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου 
αποχ/σης αναλώσιμων υλικών κ.λ.π. 

- η εκτέλεση μικρών έργων για επισκευή και συντήρηση των διδα¬ 
κτηρίων. 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα, και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοικείται από επταμελές (7) διοικητικό συμ¬ 
βούλιο αποτελούμενο από: 

α) Τον εκάστοτε πρόεδρο της Κοινότητας Σκοπής ως Πρόεδρο. 

β) Δύο κοινοτικούς συμβούλους που ορίζονται απο το Κοιν/κό Συμ¬ 
βούλιο Σκοπής. 

γ. Τον Δ/ντή του Δημ. Σχολείου Σκοπής.. 

δ) Τον εκπρόσωπο του συλλόγου γονέων και κηδεμόνων του Δημ. 
Σχολείου Σκοπής. 

ε) Τον Δ/ντή του Νηπιαγωγείου Σκοπής. 

στ. Τον εκπρόσωπο του Συλλόγου Γονέων και Κηδεμόνων του Νη¬ 
πιαγωγείου Σκοπής. 

4. Ο Αντιπρόεδρος του παραπάνω Δ.Σ. επιλέγεται μεταξύ τωνμελών 
του με μυστική ψηφοφορία αμέσως μετά την ανάληψη της διοίκησης 
απο το κάθε διοικητικό συμβούλιο. 

5. Η θητεία των μελών του Διοικ/κού Συμβουλίου του Νομικού προ¬ 
σώπου λήγει με τη λήξη της παρούσας Κοινοτικής Περιόδου. 

Το Δ.Σ. εκλέγει μεταξύ των μελών του γραμματέα σύμφωνα με την 
παραπάνω διαδικασία. 

6. Πόροι του νομικού προσώπου είναι: 

α. Ετήσια επιχορήγηση της κοινότητας εκ δρχ. 4% των τακτικών 
εσόδων του προϋπολογισμού της Κοινότητας εκάστου έτους και θα χο¬ 
ρηγείται στην Ενιαία Σχολική Επιτροπή για τις λειτουργικές ανάγκες 
του που θα είναι ανάλογο με τον προϋπ/σμό και τον απολογισμό της πε¬ 
ρασμένης περιόδου. 

β. ετήσια επιχορήγηση του κράτους 

γ. κάθε είδους εισφορές, δωρεές, κληρονομιές, κληροδοσίες. 

δ. Εισπράξεις απο το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. αν υπάρξουν. 

7. Περιουσία. Η περιουσία είναι αυτή που κατέχει μέχρι τώρα η σχο¬ 


λική επιτροπή του Δημοτικού Σχολείου και υπάρχει στο σχολικό κτημα¬ 
τολόγιο. 

8. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και ότα αυτή απουσιάζει ή κω¬ 
λύεται από τον αντιπρόεδρο. 

Με την παρούσα ανακαλείται κάθε προηγούμενη για το ίδιο θέμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Νικόλαος, 22 Ιουλίου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

Αριθ. 5628 (10) 

Τροποποίηση ΟΕΤ Κοινότητα Σφάκας» Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΤ 
Έχοντας υπόψη: 

1. Τις διατάξεις του άρθρ. 12 του Ν. 1188/81 όπως αντικαταστά- 
θηκε με αυτές του άρθρ. 26 του Ν. 1832/89. 

2. Τις διατάξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, ΝΠΔΔ και ΟΤΑ και άλλες διατάξεις. 

3. Τις διατάξεις των Π.Δ. 37α/87 και 22/90. 

4. Την αριθμ. 6/1992 απόφαση του Κ.Σ. Σφάκας σχετικά με την 
τροποποίηση του ΟΕΤ της Κοινότητας. 

5. Την αριθμ. 11/1992 γνωμοδότηση του Τπηρ/κού Συμ/λίου του 
άρθρ. 14 παρ. 9 του Ν. 1586/85, που διατυπώθηκε στο αριθμ. 2/ 
1992 πρακτικό του. 

6. Όλο το σχετικό φάκελλο, αποφασίζουμε: 

Εγκρίνουμε τον ΟΕΤ της Κοινότητας Σφάκας ο οποίος τροποποιή¬ 
θηκε με την αριθμ. 6/1992 απόφαση του Κ.Σ. και παρουσιάζει την πα¬ 
ρακάτω διάρθρωση και διαβάθμιση. 

ΑΡΘΡΟ 1 .·.·■■ 

Η υπηρεσία της Κοιν/τας αποτελείται από διοικητικές και οινόν/κές 
υπηρεσίες με το όνομα «Γραμματεία». 

ΑΡΘΡΟ 2 

Προϊστάμενος της κατά το άρθρο 1 υπηρεσίας είναι ο Πρόεδρος της 
Κοινότητας. 

ΑΡΘΡΟ 3 

Η οργανική σύνθεση, διαβάθμιση και κατάταξη των θέσεων του προ¬ 
σωπικού ορίζονται οι εξής: 

Α. ΚΑΤΗΓΟΡΙΑ ΔΕ · α , 

Κλάδος ΔΕΙ Διοικητικού 

Μία (1) θέση γραμματέα με βαθμούς Δ-Γ. 

Β. ΚΑΤΗΓΟΡΙΑ ΤΕ 

Κλάδος ΤΕ 16 

Μία (1) θέση Εργάτη ύδρευσης με βαθμούς Δ-Γ. 

ΑΡΘΡΟ 4 

Στην αρμοδιότητα των παραπάνω είναι: 

Α. Της Γραμματείας ανήκουν: 

1. Η τήρηση του πρωτοκόλλου αλληλογραφία εισερχομένων και 
εξερχομένων εγγράφων και η διεκπ/ση αυτών. 

2. Η κανονική τήρηση του Μητρώου Αρρένων και Δημοτολογίου. 

3. Η τήρηση ληξιαρχικών βιβλίων και όλων των προβλεπομένων 
από το νόμο βιβλία της Κοινότητας. 

4. Η ταξινόμηση και τήρηση φακέλλων αρχείου αλληλογραφίας. 

5. Η τήρηση των πρακτικών συνεδριάσεων του Κοιν/κού Συμ/λίου, 
η μέριμνα για την υπογραφή και έκδοση αντιγράφων. 

6. Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας πλήν της απόρριτης, αφού προη¬ 
γουμένως τεθεί υπόψιν του Προέδρου χωρίς καθυστέρηση και γίνουν οι 
απαραίτητες ενέργειες. 

7. Η προσυπογραφή όλων των σχεδίων των προς υπογραφή εγγρά¬ 
φων και όλων των πιστ/κών και πινάκων που προβλέπονται από τις 
ισχύουσες διατάξεις. 

8. Η δακτυλογράφηση και διεκπεραίωση των εγγράφων, αποφάσεων 
και πιστοποιητικών. 

9. Η επιμέλεια κατάρτισης προγράμματος τέλεσης δημοσίων και 
κοιν/κών εορτών και δεξιώσεων. 

10. Η κατάρτιση με τον Πρόεδρο σχεδίου του προϋπ/σμού της Κοιν/ 
τας η σύνταξη και συνυπογραφή με τον Πρόεδρο των βεβαιωτικών κα¬ 
ταλόγων επιβολής, βεβαίωσης και είσπραξης των εν γένει κοιν/κών 

εσόδων και η διεξαγωγή της εν γένει λογιστικής υπηρεσίας της Κοιν/ 
τας. 

11. Η ενημέρωση του Πρόεδρου για την πορεία των Οικον/κών της 
Κοιν/τας και η προσυπογραφή με τον πρόεδρο των χρηματικών ενταλ¬ 
μάτων. 

12. Η φροντίδα για τη λειτουργία των υπηρεσιών της Κοινότητας, 
καθαριότητας, ύδρευσης φωτισμού, άρδευσης ως και πάσης άλλης. 

13. Η μέριμνα για τη δημοσίευση των κάθε φύσης ανακοιν/ων και 
δημοσιεύσεων. 

Β. Του εργάτη ύδρευσης. 

1. Η ευθύνη για την ομαλή λειτουργεία των δικτύων ύδρευσης και 
άρδευσης. Η επισκευή τυχόν διαρροών των δικτύων, η αναφορά τυχόν 
παρατυπιών από καταναλωτές νερού, κάθε τι που θα βελτιώσει τις συν¬ 
θήκες λειτουργίας των δικτύων ύδρευσης και άρδευσης καθώς και την 
αύξηση εξυπηρέτησης των καταναλωτών. 

2. Η καταμέτρηση των μετρητών νερού ύδρευσης και άρδευσης, η 
αντικ/ση η επισκευή των σε περίπτωση βλάβης. 

3. Την διαπίστωση τήρησης των κανονισμών ύδρευσης και άρδευ¬ 
σης, όπως ισχύουν κάθε φορά. 

ΑΡΘΡΟ 5 

■ Για την πλήρωση των θέσεων, τα καθήκοντα τους περιορισμούς, το 
χρόνο εργασίας, την αστική ευθύνη, τα δικαιώματα, τις άδειες, τις με¬ 
ταβολές υπηρεσιακής κατάστασης, το προβάδισμα, τις ποινές, τη λύση 
της υπαλληλικής σχέσης, την ιατροφαρμακευτική περίθαλψη και νοσο¬ 
κομειακή, τα έξοδα κηδείας των μονίμων υπαλλήλων, ρυθμίζονται από 
τις διατάξεις του Ν. 1188/81 περί κυρώσεως του Κώδικα Καταστά- 
σεως προσωπικού ΟΤΑ και των διαταγμάτων που εκδίδονται σε εκτέ¬ 
λεση του Νόμου αυτού. 

ΑΡΘΡΟ 6 

Αυτός ο Οργανισμός ισχύει από τη δημοσίευσή του στην Εφημερίδα 
της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Άγιος Νικόλαος, 22 Ιουλίου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

-♦- 

Αριθ. 19303 (11) 

Τροποποίηση της 23554/89/9.2.1990 απόφασης περί συστάσεως 

Σχολικής Επιτροπής Δημοτικού Σχ. και Νηπ/γείου της Κοινότητας 

Πεταλιδίου του Νομού Μεσσηνίας και προσαρμογή στις διατάξεις 

του άρθρου 5 Ν. 1894/91. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις: α) Των παραγρ. 8-15 του άρθρου 5 του Ν. 1894/ 
1990 (ΦΕΚ 110/Α/27.8.90) «Για την Ακαδημία Αθηνών και άλλες 
εκπαιδευτικές διατάξεις» και β) του άρθρου 187 του δημοτικού και κοι¬ 
νοτικού κώδικα (Π.Δ. 323/89). 

2. Τηναριθμ. 64748/5.2.1991 εγκύκλιο του Υπουργείου Εσωτερι¬ 
κών. 

3. Την αριθμ. 62/89 απόφαση του Κοινοτικού Συμβουλίου Πεταλι¬ 
δίου του Νομού Μεσσηνίας, για σύσταση Σχολικής Επιτροπής, 

4. Την αριθμ. 23554/89/9.2.1990 απόφασή μας με την οποία συ- 
στήθηκε Νομικό Πρόσωπο στην Κοινότητα Πεταλιδίου με την επωνυ¬ 
μία «ΣΧΟΛΙΚΗ ΕΠΙΤΡΟΠΗ Δημοτικού Σχολείου και Νηπιαγω¬ 
γείου». 

5. Την αριθμ. 58/92 απόφαση του Κοινοτικού Συμβουλίου Πεταλι¬ 
δίου με την οποία τροποποιεί την αριθμ. 62/89 απόφασή του ως προς 
τις παραγρ. 2 και 3 που αφορούν του σκοπό και τη διοίκηση του Νομι¬ 
κού Προσώπου και προσαρμόζει αυτή σύμφωνα με τις διατάξεις του άρ¬ 
θρου 5 του Ν. 1894/90 (ΦΕΚ 110/Α/27.8.90), αποφασίζουμε: 

1. Τροποποιούμε την αριθμ. 23554/89/9.2.1990 απόφασή μας με 
την οποία συστήθηκε στην Κοινότητα Πεταλιδίου Νομού Μεσσηνίας ίδιο 
Νομικό Πρόσωπο με την επωνυμία «ΣΧΟΛΙΚΗ ΕΠΙΤΡΟΠΗ Δημοτι¬ 
κού Σχολείου και Νηπιαγωγείου Πεταλιδίου» και προσαρμόζουμε αυτή 
ως προς τις παραγράφους 2 και 3 σύμφωνα με το άρθρο 5 του Ν. 
1894/90 ως κατωτέρω: 

2. Σκοπός του Νομικού αυτού Προσώπου είναι: 

α) Η διαχείριση των πιστώσεων που διατίθενται για την κάλυψη των 


δαπανών λειτουργίας, καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αγοράς αναλωσίμων υλικών κ.λπ. 
β) Η αμοιβή των καθαριστριών. 

γ) Η εκτέλεση έργων για επισκευή και συντήρηση των σχολείων και 
τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις, Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαία για τη στήριξη 
της διοικητικής λειτουργίας των σχολικών μονάδων. 

Το Νομικό Πρόσωπο διοικείται από 5/μελές Διοικητικό Συμβούλιο 
αποτελούμενο από τα παρακάτω μέλη: 

α) Ένα Κοινοτικό Σύμβουλο, ως Πρόεδρο, 
β) Ένα Κοινοτικό Σύμβουλο, ως Μέλος, 
γ) Τον εκάστοτε Δ/ντή του Δημοτικού Σχολείου Πεταλιδίου. 
δ) Τον εκάστοτε Δ/ντή του Νηπιαγωγείου Πεταλιδίου. 
ε) Τον εκάστοτε Πρόεδρο του Συλλόγου Γονέων και Κηδεμόνων του 
Δημ. Σχολείου. 

Κατά τα λοιπά ισχύει ως έχει η τροποποιούμενη ως άνω αριθμ. 
23554/89/9.2.1990 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 27 Ιουλίου 1992 
Ο Νομάρχης 

ΝΙΚ. ΠΑΠΑΔΟΠΟΥΛΟΣ 

Αριθ. ΕΣ/16501 (12) 

Τροποποίηση και προσαρμογή του Οργανισμού Εσωτερικής Υπηρεσίας 
της Κοινότητας Ανθής Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Ανθής αριθμ. 125/12.3.1992 με 
την οποία υποβλήθηκε η απόφαση του Κοινοτικού Συμβουλίου αριθ. 
29/1991 που αναφέρεται στην τροποποίηση και προσαρμογή του Ορ¬ 
γανισμού Εσωτερικής Υπηρεσίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί κυρώσεως 
του Κώδικος «περί καταστάσεως προσωπικού οργανισμών τοπικής αυ« 
τοδιοικήσεως» όπως αντικαταστάθηκε με το άρθρο 26 παρ. 1 Ν. 

1832/1989. 

3. Τις διατάξεις των άρθρων 1-4, 9 και 15 του Ν. 1586/86 «Βαθ¬ 
μολογική διάρθρωση των θέσεων του Δημοσίου, των Ν.Π.Δ.Δ. και των 
οργανισμών τοπικής αυτοδιοίκησης και άλλες διατάξεις» και το Π.Δ. 
379. 

4. Τη γνωμοδότηση του Υπηρεσιακού Συμβουλίου του άρθρου 5 του 
Ν. 1188/81 αριθ. 417/20.4.1992, τα υπόλοιπα στοιχεία του φακέ¬ 
λου και την οικονομική κατάσταση της Κοινότητας. 

5. Τις αριθ. 53660/59/6.8.1986 και 75643/16.1.1987 διατα¬ 
γές του ΥΠ.ΕΣ., αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Ανθής, ο οποίος τροποποιήθηκε και προσαρμόσθηκε με την απόφαση 
του Κοινοτικού Συμβουλίου αριθ. 29/1991, ώστε αυτός να περιλαμβά¬ 
νει την κατωτέρω υπηρεσιακή διάρθρωση: 

«ΓΡΑΜΜΑΤΕΙΑ» με τις εξής θέσεις υπαλλήλων 
1. ΚΑΤΗΓΟΡΙΑ ΔΕ 
α) Κλάδος ΔΕΙ Διοικητικός 

Μία (1) θέση υπαλλήλου (Γραμματέα) με διαβάθμιση Γ-Α'. 
Μοναδικός προϊστάμενος της υπηρεσίας είναι ο Πρόεδρος της Κοινό¬ 
τητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 16 Ιουλίου 1992 
Με εντολή Νομάρχη 
Η Διευθύνουσα Τμηματάρχης 
Δ. ΤΣΑΠΝΙΔΟΥ 




ΕΦΗΜΕΡΙΣ^ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) _ 4851 


ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στη 1341/28.1.92 απόφαση Νομάρχη Αχαΐας, που αφορά σύσταση 
Σχολικής επιτροπής Δημ. Σχολείου Κοινότητας Βελλάς και δημοσιεύ- 


θηκε στο ΦΕΚ 111/21.2.92 (τ.Β') γίνεται η εξής διόρθωση: Αντί του 
εσφαλμένου: «Η συνιστώμενη σχολική επιτροπή διοικείται από 3μελές 
διοικ. αυμ/λιο» τίθεται το ορθό: «Η συνιστώμενη σχολική επιτροπή διοι- 
κείται από 5μελές διοικ. Συμ/λιο κ.λπ.». 

(Από τη Νομαρχία Αχαΐας) 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕϋΕΧ 

22.3211 ΥΡΕΤΘΗ 

λειτουργούν καθημερινά από 8.00’ έως 13.30* 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 






Ποσοστό 5% υπέρ του Ταμείου Αλληλο- 



Η ετήσια συνδρομή είναι: 


βοήθειας του Προσωπικού (ΤΑΠΕΤ) 

α) Για το Τεύχος Α' 

Δρχ. 

13.000 Δρχ. 

650 

β) » » 

» 

Β* 

» 

23.000 » 

1.150 

ν) » » 

» 

Γ* 

» 

7.000 » 

350 

δ) » » 

» 

Δ* 

» 

22.000 » 

1.100 

ε) » » 

» 

Αναπτυξιακών Πράξεων 

» 

15.000 » 

750 

στ) » » 

» 

Ν.Π.Δ.Δ. 

» 

7.000 » 

350 

ζ) » » 

» 

ΠΑΡΑΡΤΗΜΑ 

» 

4.000 » 

200 

η) » » 

» 

Δελτ. Εμπ.& Βιομ. Ιδ. 

» 

7.000 » 

350 

θ) » » 

» 

Αν. Ειδικού Δικαστηρίου 

» 

2.000 » 

100 

ι) » » 

» 

Α.Ε. & Ε.Π.Ε. 

» 

50.000 » 

2.500 

ια) Για όλα τα Τεύχη 

» 

100.000 » 

5.000 



Πλη 

ροφοί 

)ίες: τηλ. 52.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























